Bucharos Liaudies Tarybinė Respublika
Bucharos Liaudies Tarybinė Respublika (rus. Бухарская Народная Советская Республика) – trumpai (1920–1925) gyvavusi tarybinė respublika, pakeitusi Bucharos emyratą po Spalio revoliucijos. 1924 m. pavadinimas pakeistas į Bucharos Tarybų Socialistinę Respubliką (rus. Бухарская Социалистическая Советская Республика). Vidurinėje Azijoje perbraižius sienas didžioji šios respublikos teritorijos dalis įėjo į Uzbekijos TSR sudėtį, o nedidelė dalis atiteko Turkmėnijos TSR.